diuinitatis, quam terrore militari oboedienda
preciperent. Viri in rebus bellicis strenui, et
uirtute nobiles, sed fide in Deo nobiliores.
Euuangelici precepti, sub armis custodes, red-
debant que Dei erant Deo, et que caesaris ce-
sari restituebant. Requirunt itaque quid
Maximianus cesar ita dictante mandasset,
dictum eis est quod cesar iuberet milites omnes im-
molare hostias, libare sacrificia, et sacra-
menta fanatici ordinis adtractare. Iube-
re cesarem, ut legio festinanter reuerteretur,
et ad commilitonum se, prepararet exemplum.
Tunc hii qui preerant legioni, miti affatu de-
derunt responsum, ob hoc trangressos esse Octo-
dorum, quia iam fama ad eos sacrificiorum
ordine peruenisset, fas sibi uisum esse, ne demo-
num aras christiani contaminari uiderentur. Deum
uiuum collere, et traditam orientali more
religionem, usque ad finem uite, perhenniter custodire.

